# Βενιαμίν Γκούλντ

### Από τη Βικιπαίδεια, την ελεύθερη εγκυκλοπαίδεια

Ο Βενιαμίν Γκούλντ (1824 – 1896) ήταν αμερικανός αστρονόμος που σήμερα θεωρείται ως ένας από τους σημαντικότερους της εποχής του. Χρημάτισε διευθυντής του Αστεροσκοπείου της Κόρδοβα στην Αργεντινή. Επίσης ο Β. Γκούλντ θεωρείται ο σημαντικότερος συνεχιστής του έργου του Ουΐλιαμ Χέρσελ ειδικότερα στη έρευνα επί του Γαλαξία και των αστέρων εν γένει καθώς και την κατανομή αυτών στην Ουράνια σφαίρα.

Από το 1880 επιδόθηκε στην άνευ οργάνων έρευνα των αστέρων (δηλαδή των ορατών δια γυμνού οφθαλμού) κυρίως του νοτίου ουράνιου ημισφαιρίου πετυχαίνοντας δύο σημαντικές ανακαλύψεις:
Α) Την Ταινία της Αργούς που αφορά τον Γαλαξία μας και
B) Τον καλούμενο Γαλαξιακό κύκλο που χρησιμοποιείται για τον καθορισμό των καλουμένων γαλαξιακών συντεταγμένων ή συντεταγμένων του Γκούλντ.

Εκτός όμως των παραπάνω στον Γκούλντ οφείλεται και η Αργεντινή ουρανομετρία που εκδόθηκε το 1886 και η οποία αποτελεί κατάλογο αστέρων κυρίως του Νοτίου ουράνιου ημισφαιρίου. Περιλαμβάνονται δε σ΄ αυτόν 6755 νότιοι αστέρες και 1001 βόρειοι. Η από τότε συνεχής συμπλήρωσή του τον καθιστά ένα από τους σημαντικότερους αστρικούς καταλόγους.

Στον Γκούλντ ακόμη, λάτρη της αρχαίας ελληνικής μυθολογίας, οφείλεται και η διάκριση του άλλοτε αστερισμού της Αργούς σε τρεις επιμέρους αστερισμούς, οι γνωστοί πλέον Αστερισμός των Ιστίων, Αστερισμός της τρόπιδας και Αστερισμός της Πρύμνης.

Ανακτήθηκε από "http://el.wikipedia.org../../../%CE%B2/%CE%B5/%CE%BD/%CE%92%CE%B5%CE%BD%CE%B9%CE%B1%CE%BC%CE%AF%CE%BD_%CE%93%CE%BA%CE%BF%CF%8D%CE%BB%CE%BD%CF%84_bce4.html"

Κατηγορίες: Αστρονόμοι | Ιστορία Αστρονομίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- 日本語
- Svenska